钦定古今图书集成/明伦汇编/官常典/第597卷 > 王纲
## 钦定古今图书集成/明伦汇编/官常典/第597卷 > 王纲

按《瑞州府志》：“纲字存纪，上高人，永乐进士下第。与萧
时中等具奏考试不公。文皇复亲策副榜举人，纲与
时中等十八人皆赐冠带，令祭酒司业亲教之，期以
后科，果登上第，故其图书有云：‘两对丹墀’。后任御史，
巡按福建、广西、河南。正统间，官至山西右布政使。纲
行止端方，执法不挠，所至有声。历任四朝，始终翼翼。”
归休于家，罕接官府。惟乡饮棹一小舟，往来刚介，凛
然有古人风。所著有《薇垣清兴集》行于世。